**UNEI CURTEZANE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UNEI CURTEZANE

Desculţ când am intrat în templul tău

Am şovăit să mă închin căci gândul

Mi-a spus că-mi va veni şi mie rândul

Să mă alungi, ca pe un lucru rău.

Dar te-am primit în braţe fără preget

Deşi cu multe gesturi vinovate.

Şi mi-ai lăsat să am pe mai departe

Din cupa desfătării, doar un deget.

Şi vrând să fiu mai ipocrit ca tine

Am îmbrăcat minciuna-n albe haine.

Aveam şi eu şi tu aceleaşi taine

Ce le-am ascuns, fiindu-ne ruşine.

Tu, purtătoare a sceptrului minciunii,

Că m-ai învins, nu-mi pare rău de loc.

De data asta n-am avut noroc

Dar nici nu urlu la ivitul lunii.

Deci, ţie, curtezană minunată,

Îţi mai rămâne totuşi o speranţă.

Să întâlneşti la capăt de vacanţă,

Un alt viteaz, cu mintea bulversată.

Înfruntă-l. Sigur n-ai să fi învinsă,

Deşi te cred că îţi doreşti nespus.

Şi el îţi va rămâne doar supus.

Împărăţia ta e prea întinsă.

Adio deci frumoasă curtezană.

Nu-mi pare rău că te-am avut o vreme.

Şi nici nu ai motive a te teme.

Sufletul meu nu poartă nici o rană.

Eu ştiu că n-am fost fără de prihană.